9.  การจัดการ

    1.  โครงสร้างการจัดการ

  โครงสร้างคณะกรรมการของบริษัทประกอบด้วย คณะกรรมการบริษัท คณะกรรมการตรวจสอบ
  และคณะฝ่ายจัดการ

คณะกรรมการบริษัท

พลเรือตรี หม่อมหลวง อัศนี ปราโมช ประธานกรรมการ

นายเจมส์ แพทริค เคลลี่ กรรมการผู้จัดการ

นายซินเนีย รามานาธาน กรรมการ

นายอุดม ชาติยานนท์ กรรมการ

นายยงยุทธ บุญเปกข์ตระกูล กรรมการ

นายโสภณ ผลวิไล กรรมการ

นายสาระ ล่ำซำ กรรมการ

นายสตีเฟ่น เอช กู้ดแมน กรรมการ

นายฉัตรชัย เทียมทอง กรรมการ

คณะกรรมการตรวจสอบ

นายอุดม ชาติยานนท์ ประธานกรรมการตรวจสอบ

นายฉัตรชัย เทียมทอง กรรมการตรวจสอบ

นายสาระ ล่ำซำ กรรมการตรวจสอบ

คณะฝ่ายจัดการ

Mr. James P. Kelly กรรมการผู้จัดการ

นายโสภณ ผลวิไล ผู้อำนวยการฝ่ายบัญชีและการเงิน

นายยงยุทธ บุญเปกข์ตระกูล ผู้อำนวยการฝ่ายขายและการตลาด

นายเอนก สิริวิชช์ ผู้อำนวยการฝ่ายทรัพยากรบุคคลและบริหาร

นายนิพันธ์ สิมะกรัย ผู้จัดการฝ่ายปฏิบัติการ

นายวิพจน์ เชี่ยวชาญ ผู้จัดการฝ่ายสินเชื่อและทรัพย์สิน

( รายละเอียดของกรรมการ และผู้บริหารทุกท่าน ปรากฏตามเอกสารแนบ 1 )

ขอบเขตอำนาจหน้าที่ของคณะกรรมการบริษัท

กรรมการบริษัทต้องปฏิบัติหน้าที่เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์ สุจริตและระมัดระวังรักษาผลประโยชน์บริษัท

กรรมการต้องมีความรับผิดชอบต่อผู้ถือหุ้นโดยสม่ำเสมอ ( Accountability to Shareholders
) ดำเนินงานโดยรักษาผลประโยชน์ของผู้ถือหุ้น มีการเปิดเผยข้อมูลต่อผู้ลงทุนอย่างถูกต้องครบถ้วน
และโปร่งใส

การดำเนินกิจการของบริษัทฯ อยู่ภายใต้การกำหนดนโยบายของบริษัทแม่ (THE SINGER COMPANY
NV. ) ที่อยู่ในประเทศสหรัฐอเมริกา ซึ่งจะควบคุมดูแล โดยคณะกรรมการบริษัท
ให้ฝ่ายจัดการปฏิบัติการให้เป็นไปตามนโยบาย
โดยกำหนดให้กรรมการที่ระบุไว้ตามหนังสือรับรองของบริษัท
เป็นผู้มีอำนาจลงนามผูกพันบริษัทและมีอำนาจกระทำกิจการทั้งหลายทั้งปวงแทนในนามบริษัทรวมทั้งการฟ้องร้องและต่อสู้คดีและการใช้สิทธิทางศาลด้วยประการอื่นใด
ตลอดจนกระทำนิติกรรม ตราสารและเอกสาร
คณะกรรมการมีอำนาจพิจารณากำหนดและแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัท

เพื่อประสิทธิภาพในการบริหารและจัดการ คณะกรรมการบริษัทฯ
จะมอบหมายอำนาจการบริหารและการจัดการลงไปยังฝ่ายจัดการและผู้บริหารลดหลั่นกันลงไป

อำนาจหน้าที่ของคณะกรรมการตรวจสอบ

1.  ดูแลรายงานทางการเงินและให้ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัท
    ถึงความถูกต้อง ครบถ้วน เป็นที่เชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ
    และแสดงความเห็นเกี่ยวกับความเพียงพอของระบบการควบคุมภายในของบริษัท
    ในรายงานประจำปีของบริษัท

3.  ให้ความเห็นในการแต่งตั้งผู้สอบบัญชีของบริษัท

4.  ให้ความเห็นเกี่ยวกับการปฏิบัติตามกฎหมายกฎระเบียบต่างๆ
    ที่เกี่ยวข้องตลอดจนข้อกำหนดของตลาดหลักทรัพย์แห่งประเทศไทย

5.  พิจารณารายงานที่อาจก่อให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

9.2 การสรรหากรรมการและผู้บริหาร

การคัดเลือกบุคคลที่จะแต่งตั้งเป็นกรรมการของบริษัทฯ ไม่ได้ผ่านขั้นตอนของคณะกรรมการสรรหา
(Nominating Committee) อย่างไรก็ตาม บริษัทฯ
ได้กำหนดแนวทางในการแต่งตั้งกรรมการบริษัทฯ
โดยคณะกรรมการจะเป็นผู้พิจารณาคัดเลือกตามเกณฑ์ ประสบการณ์ ปริทรรศน์ ความสามารถ
และนำเสนอต่อผู้ถือหุ้น โดยในการประชุมสามัญประจำปีทุกครั้ง
ให้กรรมการออกจากตำแหน่งหนึ่งในสามเป็นอัตรา
ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการ ดังต่อไปนี้ :-

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว หรือ
หลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3. บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่า
จำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

9.3 ค่าตอบแทนกรรมการบริษัทและผู้บริหารของบริษัทและบริษัทย่อย สำหรับปี 2543

1.  ค่าตอบแทนที่เป็นตัวเงิน

• ค่าตอบแทนกรรมการบริษัท 550,000.- บาท

โดยเป็นค่าตอบแทนในรูปของเบี้ยประชุม

( ฝ่ายจัดการที่เป็นกรรมการบริษัท ไม่ได้รับค่าตอบแทน ในรูปของเบี้ยประชุม )

• ค่าตอบแทนของฝ่ายจัดการรวม 6 ราย 18,133,164.- บาท

โดยเป็นค่าตอบแทนในรูปของเงินเดือน โบนัส และเงินรางวัล

2. ค่าตอบแทนอื่น ๆ

• ค่าตอบแทนของฝ่ายจัดการรวม 6 ราย 646,960.- บาท

โดยเป็นค่าตอบแทนในรูปเงินกองทุนสำรองเลี้ยงชีพ

การกำกับดูแลกิจการ

คณะกรรมการบริษัทได้เริ่มปฏิบัติตามแนวทางของข้อพึงปฏิบัติที่ดี
สำหรับกรรมการบริษัทจดทะเบียนตามแนวทางของตลาดหลักทรัพย์แห่งประเทศไทย (“ข้อพึงปฏิบัติ”)
ในเรื่องต่างๆ เช่น บทบาท หน้าที่ และความรับผิดชอบของคณะกรรมการ
การแต่งตั้งและการดำรงตำแหน่งกรรมการ การกำหนดค่าตอบแทนกรรมการ
การประชุมคณะกรรมการและผู้ถือหุ้น การรายงานข้อมูลทางการเงิน อย่างไรก็ตาม
สำหรับด้านที่บริษัทฯ ยังปฏิบัติได้ไม่ครบตามข้อพึงปฏิบัติ คือ การแต่งตั้งกรรมการเฉพาะเรื่อง
ปัจจุบันบริษัทๆ มีเฉพาะคณะกรรมการตรวจสอบเท่านั้น บริษัทฯ
ยังไม่มีการแต่งตั้งคณะกรรมการสรรหา และคณะกรรมการกำหนดค่าตอบแทน
เนื่องจากบริษัทมีโครงสร้างขององค์กรที่ไม่ซับซ้อน ดังนั้น บริษัทฯ
เห็นว่าในปัจจุบันการพิจารณาและตัดสินใจในเรื่องต่างๆ
สามารถทำได้อย่างมีประสิทธิภาพโดยคณะกรรมการบริษัทและคณะฝ่ายจัดการ นอกจากนี้บริษัทฯ
ยังมีกรรมการอิสระและคณะกรรมการตรวจสอบคอยให้คำแนะนำ และคำปรึกษาในเรื่องต่างๆ
อยู่แล้ว

การดูแลเรื่องการใช้ข้อมูลภายใน 

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
ดังนี้:-

  • การให้ข้อมูลแก่ผู้บริหารในฝ่ายต่างๆ
  เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัท และบทกำหนดโทษตาม พ.ร.บ.
  หลักทรัพย์และตลาดหลักทรัพย์ พ.ศ. 2535 และตามข้อกำหนดตลาดหลักทรัพย์แห่งประเทศไทย

• บริษัทดำเนินการส่งหนังสือเวียนแจ้งให้ผู้บริหารทราบว่า
ผู้บริหารที่ได้รับทราบข้อมูลภายในไม่ควรซื้อขายหลักทรัพย์ของบริษัทในช่วง 1
เดือนก่อนที่งบการเงินเผยแพร่ต่อสาธารณชน

4.  บุคลากร

  ณ วันที่ 31 ธันวาคม 2543 บริษัทฯ มีพนักงานทั้งหมด 7,684 คน เป็นพนักงานที่ได้รับเงินเดือน
  864 คน ผลตอบแทนรวมสำหรับปี 2543 เท่ากับ 188.7 ล้านบาท (รวมเงินเดือน
  โบนัสและสวัสดิการ) สำหรับพนักงานขาย จะไม่มีเงินเดือนประจำ
  แต่จะได้รับผลตอบแทนเป็นค่านายหน้าการขาย ค่าการเก็บเงิน และเงินส่งเสริมการขายต่างๆ
  รวมเป็นเงินประมาณ 878 ล้านบาท

บริษัทฯ มีนโยบายในการพัฒนาประสิทธิภาพบุคลากรอย่างต่อเนื่องมาโดยตลอด 

  • สำหรับพนักงานขายของบริษัท มีการเข้ารับการอบรมในหลักสูตรเกี่ยวกับการขายโดยตรง
  จากวิทยากรทั้งภายในบริษัทฯ ที่มีประสบการณ์
  และวิทยากรับเชิญจากภายนอกบริษัทที่มีประสบการณ์โดยตรงทางด้านการขาย
  พร้อมกันนี้ทางฝ่ายอบรมของบริษัท ยังได้มีการจัดอบรมทางด้านสินค้าของบริษัทโดยตรง
  เป็นประจำทุกเดือน
  เพื่อให้พนักงานขายของบริษัทมีความรู้และความเข้าใจในตัวสินค้าของบริษัทเป็นอย่างดี

  • สำหรับพนักงานของบริษัทฯ บริษัทฯ มีการจัดอบรมพนักงานทุกระดับประจำทุกปีในด้านต่างๆ
  เช่นการจัดการ กลยุทธ์สู่ความเป็นเลิศในการทำงาน ภาษาอังกฤษ เป็นต้น ทั้งในและนอกสถานที่
  นอกจากนี้บริษัทได้มีการส่งพนักงานเข้ารับการอบรมในหลักสูตรที่เกี่ยวข้องกับข้อกฎหมายและข้อบังคับ
  ของหน่วยงานต่างๆ ในภาครัฐอยู่สม่ำเสมอ เพื่อให้พนักงานของบริษัทจะได้มีความรู้
  และความสามารถในการปฏิบัติงานได้อย่างมีประสิทธิภาพสูงสุด